Davlat rahbari tadbirkorlik sohasi vakillarini qo‘llab-quvvatlash yuzasidan tashabbuslarni bildirdi. Foto: Fotolia Birinchi yo‘nalishga ko‘ra, korxonalarni toifalarga ajratib, ularni qo‘llab-quvvatlash bo‘yicha alohida yondashuvni belgilash rejalashtirilmoqda. Bunda, korxonalar yillik aylanmasi bo‘yicha toifalarga ajratiladi. Bular: 1 milliard so‘mgacha bo‘lgani – mikro biznes;   10 milliard so‘mgacha bo‘lgani – kichik biznes;   100 milliard so‘mgacha bo‘lgani o‘rta biznes toifasiga kiradi. Shundan kelib chiqib 2023 yil 1 yanvardan boshlab mikro biznes uchun aylanmadan olinadigan soliq amaldagi 4 foizdan 25 foizgacha bo‘lgan stavkalari o‘rniga yagona 4 foizli soliq stavkasi joriy etiladi. Bunda, olis hududlardagi va alohida toifadagi tadbirkorlar uchun amaldagi 1 va 2 foizli stavkalar saqlab qolinadi. Yoki, ular ixtiyoriy ravishda yiliga 20-30 million so‘m to‘lasa, buxgalteriya hisobini yuritish va soliq idoralariga taqdim etish majburiyatidan ozod etiladi.